Liao Yiwu

Liao Yiwu (kinesisk: 廖亦武, pinyin: Liào Yìwǔ, også kjent som Lao Wei (kinesisk: 老威), født 4. august 1958 i Sichuan) er en kinesisk forfatter, reporter, poet og musiker. Han er kritisk til kommunistregimet i Kina og har derfor vært fengslet. Hans bøker, hvorav flere er sammenstillinger av intervjuer med vanlig folk i de lavere samfunnklasser, er blitt publisert i Taiwan og Hongkong og er forbudte i Fastlandskina. Noen av dem er blitt oversatt til engelsk, fransk og tysk. Han klarte å ta seg til Europa i juli 2011.


== Liv og virke ==


=== Bakgrunn ===
Liao ble i født 1958, samme år som Det store spranget. Under den hungersnød som denne kampanjen førte til ble han rammet av ødem og var nær døden. Faren ble stemplet som kontrarevolusjonær under kulturrevolusjonen. Foreldrene søkte om skilsmisse for å beskytte barna. Moren ble arrestert for å ha forsøkt å selge kuponger fra myndighetene på svartebørs.


=== Statsforfatter ===
Etter skolen reiste Liao rundt om i landet og leste forbudte vesterlandske diktere som John Keats og Charles Baudelaire. Han begynte også å skrive egne dikt som ble publisert i litteraturtidsskrifter. Han kom ikke inn på universitetet og begynte å arbeide på en dagsavis. Da hans poesi begynte å bli lagt merke til gav Kinas kulturminister han en betalt stilling som statsforfatter.


=== Kritikk av systemet og fengsling ===
Våren 1989 ble Liaos lange dikt «Den gule by» og «Idol» utgitt. I dem kritiserte han systemet og kalte det paralysert og fortært av kollektiv leukemi. Diktene ble stemplet som antikommunistiske og han ble forhørt, arrestert og hans hjem ransaket.I juni 1989, etter å ha hørt om Protestene på Den himmelske freds plass, skrev Liao et langt dikt kalt «Massaker». Han visste at der aldri skulle bli publisert og spilte inn det på lydbånd, sammen med tradisjonell kinesisk messing og hoiing, for å påkalle de dødes ånder. Liao og hans venner produserte en film, en oppfølging av diktet, og kalte den «Requiem».
Han ble anholdt i februar 1990, sammen med seks venner og sin gravide hustru, da de holdt på å stige om bord på et tog. Han ble dømt til fire års fengsel og ble svartelistet. I fengselstiden ble han utsatt for tortur og krenkende behandling, ble rammet av flere sammenbrudd og forsøkte å begå selvmord to ganger. Han fikk tilnavnet «Den store galningen». Han lærte seg å spille xiaofløyte av en annen fange, en gammel munk. Han begynte å intervjue de andre fangene om deres liv.Da han ble løslatt hadde hans kone og datter forlatt ham, og hans tidligere litteraturvenner holdt seg bort fra ham. I en tid levde han som hjemløs gatemusiker i Chengdu og samlet samtidig på fortellinger.


=== Internasjonal fremgang ===
Han bearbeidet sin tid i fengsel med boken Testimonials. År 1998 sammenstilte han "The Fall of the Holy Temple", en antologi med undergrounddikt fra 1970-tallet, skrevet for det meste av kinesiske dissidenter. En av Kinas visestatsministrer kalt dem "et overlagt forsøk på å styrte regimet, noe som ble støttet av mektige antikinesiske grupper."I 2001 kom hans Interviews with People from the Bottom Rung of Society i fleea bind ut i Taiwan." Den er forbudt i Kina, likesom de fleste av hans verk. Han ble arrestert flere ganger for "forbudte intervjuer" og for å avsløre kommunistpartiets mørke sider.
Han skrev under Charta 08 i 2008, med vennen Liu Xiaobo, selv om Liao Yiwu sier at han egentlig ikke var interessert av politikk, men bare i sine fortellinger.I mai 2008, etter jordskjelvet i Sichuan, dro Liao til katastrofeområdet og intervjuet overlevende som kjempete mot myndighetene. Dette materiale ble publisert som Chronicles of the Big Earthquake i Hongkong år 2009.

Han ble nektet utreise fra landet flere ganger innen han i februar 2010 skrev et åpent brev til Tysklands forbundskansler Angela Merkel. Senere samme år filkk han reise fra Kina for første gang. Han besøkte litteraturfestivaler i Hamburg, Berlin og Köln. Han leste opp sine verk, gav intervjuer, sang sanger og spilte fløyte.I 2011 gav han ut God is Red  der han bringer intervjuer med kristne i provinsen Yunnan. Disse vitner om forfølgelser, og det arbeidene som vestlige misjonærer utførte i fjerne landsbyer frem til den kommunistiske maktovertagelse i 1949.


== Referanser ==


== Eksterne lenker ==
(en) Liao Yiwu – kategori av bilder, video eller lyd på Commons 
(en) Liao Yiwu på Internet Movie Database